

„СЕВЕРОИЗТОЧНО ДЪРЖАВНО ПРЕДПРИЯТИЕ“ ДП

**ТП ДЪРЖАВНО ЛОВНО СТОПАНСТВО „ЧЕРНИ ЛОМ“**

7800, гр. Попово, бул .”Михаил Маджаров” № 68,

тел.0608/4 20 47, e-mail: dls.cherni\_lom@dpshumen.bg

## У С Л О В И Я

за провеждане на ОТКРИТ КОНКУРС, за определяне на изпълнител и възлагане изпълнението на лесокултурни дейности от горски насаждения, разположени в горски територии – държавна собственост. Конкурса е открит със **Заповед № 199 / 07.08.2024 год.** на директора на ТП ДЛС „Черни Лом“гр.Попово и се провежда по реда на чл. 15, и сл. във връзка с чл. 2, т. 2, от*Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти* /накратко Наредбата/ и Заповед за оправомощаване № 458 /02.07.2024 год. на директора на „СИДП“ ДП - Шумен.

**1. ПРЕДМЕТ НА ПРОЦЕДУРАТА ПО ВЪЗЛАГАНЕ НА ДЕЙНОСТИТЕ В ДГТ**

Определяне на изпълнител и възлагане изпълнението на дейности в ДГТ, с предмет: **„Подпомагане на естественото възобновяване чрез изсичане на подлес, издънки и храсти“** в **ДГТ** в териториалния обхват на **ТП ДЛС „Черни Лом“,** както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **ОБЕКТ**  **№** | **Вид на дейността** | | **Мярка** | **Количество** | **Срок за изпълнение** | **Пределна цена в лева, без ДДС** | **Гаранция за участие, /лв./** |
| **1** | Подпомагане на естественото възобновянате чрез изсичане на подлес, издънки и храсти с моторен храсторез – отдели 76 „з“, 76 „и“, 76 „л“ | | дка | 319 | 20.12.2024г. | 26831,09 | 1341,55 |
| **Обща крайна пределна цена за обект № 1, над която няма да се приемат ценови предложения:** | | | **х** | **х** | **х** | **26831,09** | **1341,55** |
| **2** | | Подпомагане на естественото възобновянате чрез изсичане на подлес, издънки и храсти с моторен храсторез – отдели 102 „б“, 102 „в“ | дка | 379 | 20.12.2024г | 30456,68 | 1522,83 |
| **Обща крайна пределна цена за обект № 2, над която няма да се приемат ценови предложения:** | | | **х** | **х** | **х** | **30456,68** | **1522,83** |
| **3** | | Подпомагане на естественото възобновянате чрез изсичане на подлес, издънки и храсти с моторен храсторез – отдели 143 „г“,143 „и“ | дка | 144 | 20.12.2024г | 11373,84 | 568,69 |
| **Обща крайна пределна цена за обект № 3, над която няма да се приемат ценови предложения:** | | | **х** | **х** | **х** | **11373,84** | **568,69** |
| **4** | | Подпомагане на естественото възобновянате чрез изсичане на подлес, издънки и храсти с моторен храсторез – отдели 210 „т“,210 „с“ | дка | 294 | 20.12.2024г | 23977,46 | 1198,87 |
| **Обща крайна пределна цена за обект № 4, над която няма да се приемат ценови предложения:** | | | **х** | **х** | **х** | **23977,46** | **1198,87** |
| **5** | | Подпомагане на естественото възобновянате чрез изсичане на подлес, издънки и храсти с моторен храсторез – отдели 327 „в“,327 „з“, 327 „и“ | дка | 235 | 20.12.2024г | 18604,95 | 930,25 |
| **Обща крайна пределна цена за обект № 5, над която няма да се приемат ценови предложения:** | | | **х** | **х** | **х** | **18604,95** | **930,25** |
| **6** | | Подпомагане на естественото възобновянате чрез изсичане на подлес, издънки и храсти с моторен храсторез – отдели 396 „а“,396 „в“ | дка | 230 | 20.12.2024 | 18209,10 | 910,45 |
| **Обща крайна пределна цена за обект № 6, над която няма да се приемат ценови предложения:** | | | **х** | **х** | **х** | **18209,10** | **910,45** |
| **7** | | Подпомагане на естественото възобновянате чрез изсичане на подлес, издънки и храсти с моторен храсторез – отдели 325 „и“ | дка | 235 | 20.12.2024 | 19765,85 | 988,29 |
| **Обща крайна пределна цена за обект № 7, над която няма да се приемат ценови предложения:** | | | **х** | **х** | **х** | **19765,85** | **988,29** |

ЗАБЕЛЕЖКА:

а) Разпределението на предложената единична цена за конкретна дейност се извършва на база процентното съотношение между предложената крайна обща цена и определената от ТП ДЛС „Черни Лом“ гр.Попово пределна обща прогнозна цена за съответния обект;

б) Посочените количества са прогнозни. При разлика в количеството на действително извършената дейност от съответния обект и посочените в настоящата документация, заплащането ще се извършва по единичната цена, отразена в Приложение № 1 – неразделна част от договора за изпълнение, по действително извършената работа отразена в предавателно-приемателния протокол.

**2. ВИД НА ПРОЦЕДУРАТА**

**Видът на процедурата е открит конкурс**. Откритият конкурс ще се проведе по реда на **чл. 15 и сл.** във връзка с чл. 2, т. 2 отНаредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**3.** **КОНКУРСНА ДОКУМЕНТАЦИЯ. УСЛОВИЯ И РЕД ЗА ПЛАЩАНЕ И ПОЛУЧАВАНЕТО Ѝ.** **ОГЛЕД НА НАСАЖДЕНИЯТА, ОБОСОБЕНИ В ОБЕКТ**

**3.1.** Конкурсната документацияможе да бъде изтеглена безплатно от интернет страницата на ТПДЛС „Черни Лом“ на адрес: **dls.cherni\_lom@dpshumen.bg,** или да бъде закупена.

**3.2.** В случай, че конкурсните документи се закупуват, условията за заплащането им са както следва:

**3.2.1.** Цена на конкурсната документация – 20 (двадесет) лв. без ДДС. Същата се заплаща в касата на ТП ДЛС „Черни Лом“, или по банков път по сметката на ТП ДЛС „Черни Лом“, IBAN: BG67BPBI79431079260601, BIC: BPBIBGSF, при БАНКА: Пощенска банка – „Юробанк И Еф Джи България“ АД, клон Попово.

**3.2.2.** Заплащането на документите за участие се извършва през работни дни до 16:00 часа, с краен срок до 16:00 часа за последния работен ден, предхождащ деня на провеждането на конкурса.

**3.2.3.** Конкурсната документация може да се получи от деловодството на ТП ДЛС „Черни Лом“ в работни дни до 16:00 часа, с краен срок до 16:00 часа за последния работен ден, предхождащ деня на провеждане на процедурата.

**3.4.** След изтичане крайния срок за получаване на документация ТП ДЛС „Черни Лом“преустановява продажбата на същата.

**3.5.** Оглед на насажденията включени в съответния обект може да се извършва през всички работни дни с краен срок до 16:00 часа, за времето до последния работен ден, предхождащ деня на провеждането на процедурата включително. Огледът се извършва в присъствието на представител на ТП ДЛС „Черни Лом“. Огледът се извършва с транспорт на участника и разходите са за негова сметка.

**4. ГАРАНЦИЯ ЗА УЧАСТИЕ И ГАРАНЦИЯ ЗА ИЗПЪЛНЕНИЕ**

**4.1.** Размерът на гаранцията за участие за всеки обект е посочен в Заповедта за откриване на процедурата.

**4.2.** Внасянето на гаранцията за участие се извършва **единствено по банков път, по сметката** на **ТП ДЛС „Черни лом“,** **IBAN: BG67BPBI79431079260601, BIC: BPBIBGSF, при БАНКА: Пощенска банка – „Юробанк И Еф Джи България“ АД, клон Попово.**

**Задължително условие:** Гаранцията за участие следва реално да е постъпила по посочената сметка на стопанството до **края** на **последния работен ден, предхождащ** деня на провеждането на открития конкурс.

**4.3.** Определеният за изпълнител участник в конкурса, при сключване на договора представя **гаранция за изпълнение** в размер на **5 %** от стойността за изпълнение на дейността за съответния обект достигната по време на процедурата. Гаранцията за изпълнение може да се внесе в една от следните форми, по избор на изпълнителя:

**4.3.1**. Под **формата на парична сума** внесена по банков път по сметката на ТП ДЛС „Черни Лом“, IBAN: BG67BPBI79431079260601, BIC: BPBIBGSF, при БАНКА: Пощенска банка – „Юробанк И Еф Джи България“ АД, клон Попово.

**4.3.2**. Под **формата на банкова гаранция**, издадена от българска банка, учредена в полза на ТП ДЛС „Черни Лом“, безусловна и неотменяема, същата се представя в оригинал при сключване на договора, като срокът ѝ на действие следва да е не по-малък от един (1) месец след датата, посочена като крайна дата за изпълнение на дейността, съгласно проекта на договора. В този случай в нея трябва да бъде посочено, че гаранцията за изпълнение се освобождава след изрично писмено известие от възложителя.

**4.4.** Възложителят **освобождава гаранциите** **за участие** на:

*1.* отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

*2.* класираните на първо и на второ място - след сключването на договора.

*3.* обжалващия заповедта на възложителя за определяне на изпълнител - в срок 5 работни дни от приключване на производството по обжалване.

**4.5.** При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

**4.6.** Възложителят освобождава гаранциите за участие без да дължи лихви за периода, през който средствата законно са престояли при него.

**4.7.** Възложителят **задържа гаранцията за участие**, когато участник в процедура:

*1.* оттегля офертата след изтичането на срока за подаването й;

*2.* е определен за изпълнител, но не изпълни задължението си да сключи договор;

*3.* не представи документите по чл. 35, ал. 5 от Наредбата в определения срок по чл. 23, ал. 6 от същата.

**4.8.** Условията и сроковете за задържане или освобождаване на гаранцията за изпълнение, както и заплащането на неустойки са уредени в проектодоговора за възлагане изпълнението на дейността -неразделна част от настоящите условия.

**5. СРОК И МЯСТО ЗА ПОДАВАНЕ НА ОФЕРТИТЕ. КОМПЛЕКТУВАНЕ НА ИЗИСКУЕМИТЕ ДОКУМЕНТИ В ОФЕРТАТА**

**5.1**. Подаване на офертите, съдържащи изискуемите документи за участие, се извършва в работни дни с краен срок **до** **16:00 часа** на последния работен ден, предхождащ деня на провеждане на процедурата, включително, в деловодството на ТП ДЛС „Черни Лом“, гр.Попово, бул. „Михаил Маджаров” № 68.

**5.2.** Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност факс и електронен адрес.

**5.3.** В **общия плик** по предходната т. 5.2. се поставят документите, посочени в **т. 7.2.** от настоящите условия в **един екземпляр**. Всяко **ценово предложение** за съответния обект се поставя в **отделен,** запечатан, непрозрачен плик (малък плик), върху който се изписва „Ценово предложение", наименованието на участника и обекта, за който той представя ценово предложение. Върху плика не се правят никакви други обозначения. Ценовото предложение е отделно за всеки конкретен обект и следва да съдържа попълнено и подписано ценово предложение от участника по образеца към документацията.

Комплектуваната по този начин оферта на участника се подава в деловодството на ТП ДЛС „Черни Лом“ в срока по т. 5.1.

**5.4.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

**5.5.** Възложителят не приема за участие в процедурата и връща на участниците офертите им, които са представени след изтичане на крайния срок за получаване или са в незапечатан, прозрачен или скъсан плик. Тези обстоятелства се отбелязват в регистъра по т. 5.4.

**5.6.** Срокът за валидност на офертите е от датата на депозиране на офертите до 90 (деветдесет) календарни дни, като възложителят може да изисква от класираните на първо и второ място участници да удължат срока на офертите си до сключване на договор за възлагане изпълнението на дейността.

**5.7.** До изтичане на крайния срок за подаване на офертите всеки участник може да промени, допълни или да оттегли своята оферта. След изтичане на крайния срок за подаване на офертите, участникът няма право да извърши промени или допълнения на така подадената оферта.

**5.8.** До три (3) дни, преди изтичането на срока за подаване на офертите, участниците могат да поискат от възложителя разяснения по документацията за участие.

**5.9.** Всеки участник в процедурата **има право да подаде само една оферта за един и същи** обект.

**6. ИЗИСКВАНИЯ КЪМ УЧАСТНИЦИТЕ И ЗА ДОПУКАНЕ ДО УЧАСТИЕ В КОНКУРСА**

**6.1.** До участие в процедурата се допускат търговци по смисъла на ТЗ на Република България, отговарящи на изискванията на **чл. 241** от Закона за горите, изпълнили изискванията на **чл. 11, чл. 18** и **чл. 19** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, и изпълнили изискванията за допускане до участие, посочени в условия за провеждане на процедурата (съгласно чл. 22, ал. 4 от горецитираната Наредба).

**6.2.** Участникът трябва да отговаря на техническите изисквания и да разполага с работници и служители с придобита правоспособност и квалификация за извършване на лесокултурната дейност, а именно:

**6.2.1.** Да притежава необходимия минимален брой техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване), както следва:

**Необходим минимален общ брой единици преносима техника за извършване на дейността:**

- Независимо за колко обекта участва участникът декларира наличието на техника (работно оборудване) **не по-малко** от, както следва:

- моторен храсторез – 4 бр.

**Представеното** **работното оборудване** трябва да отговаря на изискванията на българското законодателство, съгласно правните норми на Закона за регистрация и контрол на земеделската и горската техника (ЗРКЗГТ), Наредба №3/3.02.2016г. за извършване на техническите прегледи на техниката по ЗРКЗГТ, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, ЗЗБУТ, Правилник за здравословни и безопасни условия на труд в горите и **стандарта за горска сертификация**, като се използва по начин и при условия, които осигуряват безопасни и здравословни условия на труд и опазване на околната среда, както следва:

**За преносимата техника (БМТ, моторен храсторез):**

- да бъдат изправни и обезопасени, като показват равномерен работен режим с необходимата мощност и да са снабдени със спирачки;

- да бъдат в техническо състояние, което да **не позволява изтичане** на гориво-смазочни течности;

- да използва **масло** за веригата на **растителна основа**.

**Представеното** **работното оборудване** трябва да отговаря на изискванията на българското законодателство.

**6.2.2.** Да има необходимият минимален брой квалифициран персонал за извършване на дейностите, съгласно чл. 230, ал. 3 от ЗГ, съответно:

**- За** работа с **преносима** **техника** (бензиномоторен трион, моторен храсторез, моторен свредел) **категория „Тпс“,** съгласно чл. 13, ал. 4, т.5 от ЗРКЗГТ във връзка с чл. 230, ал. 3 от ЗГ – **4 бр.**

- **Лице с лесовъдско образование, отговарящо на условията на чл. 235 от ЗГ – 1 бр.**

Независимо за колко обекта участва участникът декларира наличието на квалифицирани работници и специалисти, колкото е изискуемия от възложителя минимален брой техника.

**Забележка:** В случай че участникът е заявил ползване на подизпълнители за извършване на дейността, представените от него и от подизпълнителя/ите общ брой техника и общ брой квалифицирани работници и специалисти, следва да покриват заедно обявения от възложителя минимален общ брой единици самоходна и преносима техника и общ брой квалифицирани работници и специалисти, с изключение на посочените физически лица за упражняване на лесовъдска практика, съгласно чл. 235 от ЗГ, които се представят задължително поотделно за лицето по чл. 235 от ЗГ на основния участника и за лицето по чл. 235 от ЗГ на обявените от него подизпълнители. Когато след сключване на договора се установи, че подизпълнителят не отговаря на поставените изисквания спрямо основния изпълнител по договора, или в последствие на настъпила промяна подизпълнителя не отговаря на същите изискания, тези обстоятелства са самостоятелни основания за прекратяване на договора. Всяко неизпълнение на законовите изисквания и договорни условия от страна на подизпълнителя, ангажират пряко отговорността на основния изпълнител по договора.

**6.3**. Участникът следва да няма непогасени задължения към държавата – обстоятелството се **заявява**, **чрез декларация № 1 – по образец** (приложена към конкурсната документация за участие).

**6.4. Задължително условие на провеждана процедура:** На основание т. 13 от заповедта за откриване на процедурата и чл. 13, ал. 2 от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, с оглед допуснатото ползване на подизпълнител/и за осъществяване изцяло, или на част от дейностите за обекта предмет на настоящата процедура и когато участникът предвижда използването на такива, подизпълнителят/ите следва да отговаря на изискванията за лично състояние, предвидени за допускане до участие в процедурата. Участникът и посочените от него подизпълнители следва да отговарят заедно на техническите и квалификационните изисквания за извършване на дейността, каквито са посочени в заповедта за откриване на процедурата.

**6.5.** Задължително условие на провеждана процедура: Търговец декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия обект. В случай че комисията установи такова обстоятелство офертата на съответния участник заявил участие като подизпълнител се отстранява от последващо участие в процедурата за конкретния обект.

**6.6.** В процедурата участниците могат да участват лично, чрез свой представител по търговска регистрация, ако същият е вписан за представител на участника или чрез свой упълномощен представител, като присъствието им е не е задължително.

**6.7**. Участниците в процедурата **нямат право** да подават **повече от една оферта** за **един** обект, както и да правят допълнения или изменения в предадените вече оферти, след изтичане на определения краен срок на подаването им.

**6.8.** **Личните предпазни средства (ЛПС)** използвани от работниците трябва да отговарят на изискванията на българското законодателство за качество, съгласно правните предписания на ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работната място и Правилник за здравословни и безопасни условия на труд в горите и **стандарта за горска сертификация**, осигуряващи безопасност и опазване на здравето на работниците на работните им места, както следва:

**- предпазни ръкавици** – да не са с видимо нарушена цялост на материята, която да позволява допир с открити части на дланта, пръстите и китката на ръката;

**- работни обувки** – да бъдат обезопасени с подсилена подметка; с височина покриваща глезена на крака с допълнително защитно бомбе.

**СПИСЪК НА МИНИМАЛНИТЕ ИЗИСКВАНИЯ ЗА ПОЛЗВАНЕ НА ЛИЧНИ ПРЕДПАЗНИ СРЕДСТВА ПРИ ИЗПЪЛНЕНИЕ НА РАЗЛИЧНИТЕ ВИДОВЕ ГОРСКОСТОПАНСКИТЕ ДЕЙНОСТИ НА ТЕРИТОРИЯТА НА ТП ДЛС „ЧЕРНИ ЛОМ“**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Части от тялото, които се предпазват** | **Стъпала** | **Крака** | **Торс, ръце, крака** | **Ръце** | **Глава** | **Очи** | **Очи/ лице** | **Слух** |
| Принципно подходящи ЛПС: | Предпазни обувки или ботуши 1 | Предпазни панталони 2 | Плътно прилепнали дрехи | Ръкавици | Предпазна каска | Защитни очила | Лицев щит | Антифони 3 |
| **Дейности** |  |  |  |  |  |  |  |  |
| *Садене* 4 |  |  |  |  |  |  |  |  |
| **Ръчно** | √ |  |  | √ 5 |  |  |  |  |
| Механизирано | √ |  | √ |  |  |  |  | √ 6 |
| *Плевене/почистване* |  |  |  |  |  |  |  |  |
| Инструменти с остри ръбове | √ |  |  | √ |  | √ |  |  |
| Ръчен трион | √ |  |  | √ |  |  |  |  |
| Моторен трион | √ 7 | √ | √ | √ 8 | √ | √ | √ | √ |
| Храсторез |  |  |  |  |  |  |  |  |
| * с метално острие | √ | √ | √ | √ | √ | √ | √ | √ |
| * с найлонови корди | √ | √ |  | √ |  | √ |  | √ |
| Фреза/вършачка | √ |  | √ | √ |  |  |  | √ 6 |
| *Прилагане на пестициди* | Съобразно указанията за съответната субстанция и техниките за приложение | | | | | | | |
| *Кастрене* \* |  |  |  |  |  |  |  |  |
| С ръчни инструменти | √ 9 |  |  | √ | √ 10 | √ |  |  |
| *Сеч, кастрене* *и разкройване*11 |  |  |  |  |  |  |  |  |
| С ръчни инструменти | √ |  | √ | √ 12 | √ |  |  |  |
| Моторен трион | √ 7 | √ | √ | √ 8 | √ |  | √ | √ |
| Механизирано | √ |  | √ |  | √ |  |  | √ |
| *Поваляне* |  |  |  |  |  |  |  |  |
| С ръчни инструменти | √ |  |  | √ |  |  |  |  |
| Механизирано | √ |  | √ | √ |  | √ |  | √ 6 |
| *Цепене* |  |  |  |  |  |  |  |  |
| С ръчни инструменти | √ |  |  | √ |  | √ |  |  |
| Механизирано | √ |  | √ | √ |  | √ |  | √ |
| *Прибиране на материала* |  |  |  |  |  |  |  |  |
| Ръчно | √ |  |  | √ | √ 13 |  |  |  |
| По улей за спускане на трупи | √ |  |  | √ | √ 13 |  |  |  |
| С животинска тяга | √ |  |  | √ | √ 13 |  |  |  |
| Механизирано |  |  |  |  |  |  |  |  |
| * с горски трактор с лебедка | √ |  | √ | √ 14 | √ |  |  | √ 6 |
| * със самосвал за горски пътища | √ |  | √ |  | √ |  |  | √ 6 |
| * с високоповдигач | √ |  | √ | √ 14 | √ |  |  | √ 6 |
| * с хеликоптер | √ |  | √ 15 | √ 14 | √ 16 | √ |  | √ |
| *Подреждане / натоварване* | √ |  | √ | √ | √ |  |  | √ 6 |
| *Рязане на парчета* | √ |  | √ | √ | √ |  | √ | √ 6 |
| *Катерене по дървета* 17 |  |  |  |  |  |  |  |  |
| С ползване на моторна резачка18 | √ 7 | √ | √ | √ 8 | √ 19 | √ | √ | √ |
| Без използване на моторна резачка | √ |  |  |  | √ |  |  |  |
| Забележки: \* Ако за кастренето се налага катерене по дървета на височина над 3 м, трябва да се използват обезопасяващи средства срещу падане.  1 С вградени стоманени бомбета за средно или високо натоварване и/или студозащитни.  2 Предпазни панталони с подплънки; при горещо време/климат могат да се използват гамаши. Предпазни панталони и гамаши, които са лесно запалими и разтопяеми не бива да се използват при потушаване на пожари.  3 Тапите за уши по принцип не са подходящи за горскостопанските дейности поради риск от инфекции.  4 При садене на химически обработвани растения и при третиране на растенията с химикали ЛПС се съобразяват и с химическата опасност.  5 При засаждане на бодлив разсад или химически обработени растения.  6 Когато нивото на шума на работното място надвишава 85 dB(A).  7 Предпазни ботуши със защитена предница и бомбе.  8 Устойчив на срез материал, закрепен от задната страна на лявата ръка.  9 Когато е възможно нараняване от падащи клони.  10 При кастрене на височина над 2,5 м.  11 Сечта включва напречно срязване и отстраняване на клони.  12 При употреба на ръчен трион.  13 При изтегляне на материала в близост до нестабилни дървета или клони.  14 Само при манипулации с трупи; при работа с лебедка или теглич.  15 Добре видими цветове.  16 С подбрадник.  17 Относно екипировката за катерене по дървета вижте Глава 15 на настоящия кодекс.  18 Забранено е използването на бензиномоторни триони за кастрене на стоящи дървета на височина, по-голяма от височината на раменете на работника и при работа в короните на стоящи дървета.  19 За предпочитане са каски за катерене; ако такива не са налични, може да се използват предпазни каски с подбрадници. | | | | | | | | |

**7. ИЗИСКУЕМИ ДОКУМЕНТИ НЕОБХОДИМИ ЗА ДОПУСКАНЕ ДО УЧАСТИЕ НА УЧАСТНИЦИТЕ И ЗАЯВЕНИТЕ ОТ ТЯХ ПОДИЗПЪЛНИТЕЛИ ПРИ ПРОВЕЖДАНЕ НА ПРОЦЕДУРАТА**

Изискуемите документи по **т. 7.2** от тези условия се комплектуват от участника съгласно **т. 7.3** от същите условия и в своята цялост представляват офертата на участника.

**7.1.** Участниците в процедурата се регистрират чрез подаване на своите оферти, съдържащи изискуемите документи за участие в деловодството на ТП ДЛС „Черни Лом“- гр.Попово, бул. „Михаил Маджаров” № 68, в работни дни **до 16:00 часа** за времето до последния работен ден, предхождащ деня на провеждане на конкурса, включително.

**7.2.** Изискуемите документи необходими за допускане до участие в процедурата, които следва да се съдържат вофертата, са следните:

**7.2.1.** **Заявление за участие** (по образец – приложен към настоящите условия) – оригинал;

Забележка: Комисията към датата на провеждане на процедурата служебно проверява по посочените към заявлението данни:

* **Актуалното състояние на участника и обявените от него подизпълнители**, в ТР към Агенцията по вписванията
* **Актуалното състояние на участника и обявените от него подизпълнители**, в публичния регистър на ИАГ по чл.241 от Закона за горите за съответната дейност .

**ЗАДЪЛЖИТЕЛНО УСЛОВИЕ НА ПРОВЕЖДАНЕ НА ПРОЦЕДУРАТА:** **В случай, че при служебната проверка комисията установи, че даден участник или обявен от него подизпълнител не отговарят на изискванията за допускане до участие, офертата на участника се отстранява от по нататъшно участие**.

**7.2.2.** **Декларация № 1** **в оригинал** (**по образец** – приложен към настоящата документация), удостоверяваща обстоятелствата по чл. 18, ал. 1, т. 3, букви „а-и“ от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**7.2.3.** **Декларация № 2** **в оригинал** попълнена и подписана от представляващия обявен подизпълнител (**по образец** приложен към настоящата документация), удостоверяваща обстоятелствата по чл. 18, ал. 1, т. 3, букви „а-ж“ от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти**.**

**Забележки:**

**1. Декларация № 2 се представя само в случай, че участника е заявил, че ще ползва подизпълнители, и се попълва от подизпълнителя.**

**2. Посочените изисквания**, които се декларират се отнасят за управителите на подизпълнителя или за лицата, овластени по реда на Търговския закон да представляват търговеца и се попълва, съгласно чл. 18, ал. 3 и ал. 4 от цитираната наредба.

**7.2.4.** **Декларация № 3** за изразено **съгласие и доброволно предоставяне за обработване на лични данни съгласно изискванията на ЗЗЛД** подписана от представляващите съответния търговец и членовете на управителните му органи и обявените от него подизпълнители, когато е заявил такива.

**7.2.5.** **Декларация образец № 4 в оригинал** **-** за изпълнение на изискванията, поставени от Възложителя на основание чл. 15, ал. 4, т. 6 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно: търговеца да няма задържана гаранция, поради извършен едностранен отказ да сключи договор по реда на провеждане на процедурата, по която е определен за изпълнител или да няма задържана гаранция във връзка с прекратен, поради виновно неизпълнение на договор за възлагане и/или покупко-продажба на дървесина *по процедури проведени по реда на чл.10, ал.1; чл. 38; чл.39; чл. 46 и чл. 75 от НУРВИДГТДОСПДНГП;*

Декларация образец №4 се попълва от управителя / представляващия търговеца.

**7.2.6.** **„Ценово предложение”**– по образец приложен към документацията.

При участие за няколко обекта от настоящия конкурс, за всеки обект поотделно се представя плик „Ценово предложение“.

Ценовите предложения се представят единствено и само по образеца предложен в конкурсната документация. Други варианти на ценовото предложение различни от образеца не се допускат и при прилагането им същите няма да бъдат разглеждани и класирани.

**7.3**.Пълномощно - с нотариално удостоверяване на дата и подпис при участие с упълномощен представител ( оригиналът се представя на комисията при започване на процедурата).

**7.4.** Когато участникът в процедурата е търговец чуждестранно лице, и документите са на писмен език **различен** от българския език, същите се представят в **официално заверен превод.**

**7.5.** Задължително условие на провеждана процедура: Търговец декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия обект. В случай, че комисията установи такова обстоятелство офертата на съответния участник заявил участие като подизпълнител се отстранява от последващо участие в процедурата за конкретния обект.

**8. РАЗНОСКИ ПО УЧАСТИЕ В ПРОЦЕДУРАТА**

**8.1**. Всеки участник поема всички разноски по изготвяне на офертата и представянето й. ТП ДЛС „Черни Лом“не заплаща тези разходи, независимо от изхода на процедурата.

**8.2**. Представените оферти, ведно с документите към тях **не се връщат** на участниците.

**9. ОТКРИВАНЕ НА процедурата**

**9.1.** **Датата** за провеждане на откритият конкурс за възлагане на дейности в ДГТ е на **27**.**08.2024 г. от 10:00 часа в заседателната зала на ет.1 в административната сграда на** **ТП ДЛС „Черни Лом“- гр. Попово, обл. Търговище, бул. „Михаил Маджаров” № 68 .**

**9.2.** Възложителят назначава комисия за провеждане на конкурса, като определя нейния състав и резервни членове.

**10. ОТВАРЯНЕ, ОЦЕНЯВАНЕ И КЛАСИРАНЕ НА ПРЕДЛОЖЕНИЯТА**

**10.1.** Комисията започва работа след получаване на списъка с участниците и представените оферти.

**10.2.** Процедурата по възлагане на дейности в ДГТ ще се проведе на два етапа, като офертите се разглеждат по реда на тяхното постъпване.

Първи етап – Отваряне на офертите, разглеждане на представените документи и допускане/отстраняване за/от участие;

Втори етап – оценка и класиране на окончателните оферти.

**Първи етап:**

Заседанието на комисията е открито. При съмнение в достоверността на някои от документите, комисията може да изиска потвърждаването им по определен от нея ред до приключването на първия етап.

Комисията отстранява от конкурса участник:

*1.* който не е представил някой от изискуемите документи по чл. 18 от Наредбата;

*2.* за когото се установи невярно деклариране на обстоятелство по чл. 18, ал. 1, т. 3 от Наредбата;

*3.* който е представил оферта, която е непълна или не отговаря на предварително обявените условия на възложителя.

**Не се отваря** пликът с надпис „**Ценово предложение**“ на участник, който е **отстранен** от по-нататъшно участие в открития конкурс. Председателят съобщава на присъстващите участници, кои от тях се допускат до следващият етап на открития конкурс, кои се отстраняват и причините за отстраняването от участие в процедурата.

**Втори етап:**

Комисията отваря пликовете с надпис **„Ценово предложение”** на всички допуснати участници. Предложения, подадени в плика с надпис „**Ценово предложение**”, които не отговарят на предварително обявените от възложителя критерии и/или са с предложена цена над максимално обявения от възложителя финансов ресурс за даден обект се отстраняват и не участват в класирането. В случай, че даден участник е направил ценово предложение с 20 или повече на сто по-благоприятно от средната стойност на направените предложения от всички участници, същият следва да представи на комисията в срок два работни дни от получаването на искането за това подробна писмена обосновка за образуването й. Комисията разглежда представената обосновка при условията на чл.22, ал.10 и ал.11 от НУРВДГТДОСПДНГП . Когато участникът не представи в срок писмената обосновка или комисията прецени, че посочените обстоятелства не са обективни, същият се отстранява от последващо участие.

Комисията оценява предложенията на участниците съгласно критериите, посочени в документацията за участие в открития конкурс и определя класирания на първо и на второ място.

На първо място се класира участникът, предложил **най-ниска обща цена** за съответния обект. В случай, че за обекта са подадени две или повече оферти с еднаква най-ниска обща цена, спечелилият и следващите по ред в класацията се определят от комисията съгласно чл.22, ал.15, т.1 от НУРВДГТДОСПДНГП. Работата на комисията се отразява в протокол. В тридневен срок от приключване на процедурата, комисията представя на Директора на ТП ДЛС „Черни Лом“ протокол, в който са отразени резултатите от проведения конкурс и класирането на участниците за съответния обект.

**11. КРИТЕРИЙ ЗА ОЦЕНКА**

Комисията оценява постъпилите предложения за обекта, при следния критерий:

**11.1.** Предложена **най-ниска крайна цена общо** за обекта в **български лева, без включен данък върху добавената стойност (ДДС)**. Разпределението на предложената единична цена за конкретна работа, която ще се извършва, се извършва на база процентното съотношение между предложената в съответното ценово предложение крайна цена и определената от ТП ДЛС „Черни Лом“пределна цена за дадения обект.

**11.2.** Оценката на офертите (предложенията на участниците) ще се извършва по **най-ниската предложена крайна цена** общо за съответния обект в лв. **без ДДС** и ще се класират по **възходящ ред.**

**12. ПРИКЛЮЧВАНЕ НА ОТКРИТИЯ КОНКУРС**

**12.1.** Откритият конкурс завършва със **заповед** на възложителя – ТП ДЛС „Черни Лом“за **определяне на изпълнител** или за **прекратяван**е на процедурата.

**12.2.** В тридневен срок от получаване на протокола на комисията, възложителят го утвърждава, издава заповед за класиране на участниците и обявява определения за изпълнител или за прекратяване на процедурата, като същата се съобщава на заинтересуваните лица по реда на чл. 61 от АПК. Заповедта се публикува на интернет страницата на ТП ДЛС „Черни Лом“.

**12.3.** Възложителят прекратява открития конкурс с мотивирана заповед, когато:

*1.* не е подадено нито едно ценово предложение;

*2.* ценовите предложения, подадени от участниците, не отговарят на изискванията и условията на възложителя;

*3.* първият и вторият класиран участник откажат да сключат договор;

*4.* отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

*5.* са установени нарушения при откриването и провеждането, които не могат да бъдат отстранени, без това да промени условията, при които е обявен конкурсът;

*6.* определеният за спечелил конкурса не представи някои от документите по декларираните обстоятелства по чл. 18, ал. 1, т. 3 с изключение на тези по буква „г";

*7.* определеният за спечелил конкурса не представи гаранция за изпълнение по договора.

**12.4.** Заповедите, подлежат на обжалване по реда на АПК.

**12.5.** За всеки обект поотделно, възложителят издава отделна заповед за класиране.

**12.6.** Възложителят може да включи в заповедите за класиране на участниците в процедурата, разпореждане за предварителното изпълнение на възложената дейност при условията и реда на чл. 60 от АПК.

**12.7.** В 5-дневен срок от влизането в сила на заповедта за обявяването на класирането и определянето на изпълнител, или в същия срок от **съобщаване** й, когато е допуснато **предварително изпълнение**, определеният за изпълнител участник следва да представи на възложителя всички необходими документи, доказващи обстоятелствата за техническа и кадрова обезпеченост, които е декларирал, а именно:

**12.7.1.** Заверено от участника извлечение от балансовите сметки или счетоводните книги за ДМА, или платежен документ – фактура, или договор за наем, или договор за лизинг, относно притежаваната от участника **собствено, наето или закупено на лизинг работно оборудване**, съгласно **т 6.2.1.** от настоящите условия, осигуряваща извършване на дейността, а именно:

- заверени копия от талон за първоначална регистрация пред Областна дирекция „Земеделие“, съгласно Закона за регистрация и контрол на земеделската и горската техника (ЗРКЗГТ);

**12.7.2.** Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на участника. Справката следва да съдържа дата на издаване не по-рано от **десет (10) календарни дни**, считано от датата определена, като краен срок за подаване на заявленията за участие, като към нея се прилагат и следните документи:

- Заверени копия на документи, доказващи придобита правоспособност за работа с **„преносима и стационарна земеделска и горска техника“** – **категория „Тпс“,** съгласно чл. 13, ал. 4, т. 5 от ЗРКЗГТ във връзка с чл. 230, ал. 3 от ЗГ, или аналогичен документ, доказващ правоспособността на работника;

**12.7.3**.Удостоверение по чл. 241 от Закона за горите на участника.

**12.7.4.** Удостоверение по чл. 235 от Закона за горите на лицето на лесовъдска практика към участника.

**12.7.5.** Документ за внасяне на гаранция за изпълнение, или учредена в полза на възложителя банкова гаранция за изпълнение на договора;

**12.7.6.** Свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран. **Представя се и за подизпълнителя/ите, ако ползва такива;**

**12.7.7.** Удостоверение от органите на Националната агенция за приходите (НАП), че няма парични задължения към държавата, установени с влязъл в сила акт на компетентен държавен орган. Удостоверението следва да е с дата не по-рано от 1 (един) месец, считано от датата определена за сключване на договора**;**

**12.7.8**. Документ от „Североизточно държавно предприятие“ ДП – Шумен, удостоверяващ, че участникът няма непогасени задължения към „Североизточно държавно предприятие“ ДП Шумен и неговите териториални поделения. Датата на издаване на документа следва да е **не по-рано от един (1) месец**, считано от крайната дата на депозиране на документите за участие.

За участника, определен за изпълнител за съответния обект предмет на процедурата, заявените в Декларация- образец №4 обстоятелствата се проверяват **по служебен ред** от комисията НА ЕТАПА СКЛЮЧВАНЕ НА ДОГОВОР чрез проверка на информацията и данните съдържащи се в изготвения и подържан от СИДП ДП Шумен Публичен електронен регистър на договорите. *В случай, че след проверката в регистъра бъде установено, че участникът е декларирал неверни данни, различни от обявеното в регистъра, със същия не се сключва договор, като гаранцията му за участие се задържа, а документацията по процедурата се изпраща на компетентнте органи за произнасяне.*

**12.8.** В 3-дневен срок от изтичането на срока по т. 12.7. от настоящите условия комисия, определена от възложителя, проверява редовността и съответствието на представените документи, за което се изготвя протокол.

**12.9.** Договор по ал. 1 не се сключва с участник, определен за изпълнител, който:

*1.* в установения срок не представи документите по т. 12.7. от настоящите условия, или представените документи не отговарят на условията за провеждане на процедурата;

*2.* има парични задължения към държавата, установени с влязъл в сила акт на компетентен държавен орган;

*3.* има парични задължения към „Североизточно държавно предприятие“ ДП гр. Шумен, установени с влязъл в сила акт на компетентен държавен орган.

*4.* За когото служебно се установи, че в рамките на едногодишния срок от датата обявена като крайна за приемане на документи за участие в процедурата за обекта, има задържана гаранция за изпълнение по договор сключен с *ТП ДГС/ДГС, ДЛС/ЦУ на СИДП ДП-Шумен*, по процедури проведени по реда на чл.10, ал.1; чл. 38; чл.39; чл. 46 и чл. 75, от НУРВИДГТДОСПДНГП*.*

Когато за класирания на първо място и определен за изпълнител участник се установят обстоятелствата по т. 12.9. от настоящите условия, възложителят издава заповед, с която определя за изпълнител класирания на второ място. По отношение на определения класиран се прилагат последователно разпоредбите на чл. 23, ал. 6 и чл. 35, ал. 5 и ал. 8 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**13. СКЛЮЧВАНЕ НА ДОГОВОР**

**13.1.** Договорът се сключва в 14-дневен срок от влизането в сила на заповедта за определяне на изпълнител, или в същия срок от **съобщаване** на същата, когато е допуснато **предварително изпълнение**.

**13.2.** Документите по предходната т. 12.7, следва да са валидни към датата на подписване на договора по т. 13.1 и се представят в оригинал или заверено от участника копие. При представяне на заверено копие участникът представя и оригинала за сравнение.

**13.3.** При отказ на участника, определен за изпълнител, да сключи договор в срока по т. 13.1 или в случай, че при подписване на договора, същият не представи документите по т. 12.7, за изпълнител се определя класираният на второ място участник, който следва да се яви да сключи договор за изпълнение на цена **предложена от него, но не по-висока** от тази определена от възложителя, при спазване на разпоредбите на т. 12.7 от настоящите условия.

**14. НАЧИН НА ПЛАЩАНЕ**

**14.1.** Изчисляването на единичната цена за конкретна дейност се извършва на база процентното съотношение между предложената крайна обща цена и определената от ТП ДЛС „Черни Лом“пределна обща цена за съответния обект.

**14.2.** Заплащането се извършва на база действително извършена работа по договорената цена, определена по реда на т. 2.1 от проектодоговора.

**14.3.** При разлики между посочените в документациите за всеки обект и действително извършената работа, съгласно приемателните протоколи, заплащането се извършва на база действително извършена работа по договорената цена за дадената дейност, съгласно договора.

**14.4**. Цените за съответната дейност са посочени в приложение № 1 към договора.

**14.5**. Заплащането се извършва в рамките на 10 (десет) работни дни, след изготвяне на предавателно-приемателни протоколи и издаване на фактура от страна на ИЗПЪЛНИТЕЛЯ.

**15. ДОПЪЛНИТЕЛНА ИНФОРМАЦИЯ**

Участниците в процедурата могат да получат допълнителна информация по документацията в ТП ДЛС „Черни Лом“ гр. Попово, ул. „Михаил Маджаров“ № 68.